„Még csak most startol a Megbizhatobbat.hu, és máris 5% kedvezményem van MINDENRE.”	Comment by Balázs: Amikor lehet, rakd idézőjelbe a headline-t.	Comment by Balázs: Jó ösztönző a kedvezmény. Ám ennél is fontosabb, hogy olyan embereket célzunk, akik önmagukra tudatos vásárlóként tekintenek – és mi lehet egy tudatos vásárlónak egosimogatóbb, mint az, hogy egy még el sem indult oldalon neki már kedvezménye van?
Ha még indulás előtt csatlakozol a megbízható termékeket kedvelők közösségébe, akkor 5%-kal kedvezményesebb lesz minden későbbi vásárlásod.	Comment by Balázs: A legfontosabb üzeneteket többször ismételjük. Át szeretném adni, hogy:

 még indulás előtt csatlakozzon, mert utána már nem tud (scarcity)
 minden későbbi vásárlásához él a kedvezmény, mert tartós
 5% kedvezmény

Figyeld meg, hogy ez a 3 kulcsüzenet többször ismétlődik a szövegben.	Comment by Balázs: Az eladás soha nem egyszerűen csak eladás. Lehet jó cselekedet. Lehet a misszó része. Lehet az is, hogy bevásárolja magát egy közösségbe.

Érték- és konverziónövelő üzenet: nemcsak [végrehajtod a célkonverziót], hanem [valami jót teszel]
Ez a kedvezmény örök, amíg a közösség tagja vagy (de leiratkozáskor elvész).	Comment by Balázs: Finom scarcity. Későbbi kommunikációkkal erősítjük majd, hogy csak addig él a kedvezmény, amíg a listán marad.

A cég célja egyértelmű: ne iratkozzon le.
Kérd el az e-mail címeddel az 5% kedvezményedet:	Comment by Balázs: Harmadszor fordul elő az 5% kedvezmény, előző mondatban másodszor fordul elő az, hogy a kedvezmény tartós. Ismétlem: ismételj.
[e-mail cím]
Kérem a kedvezményt // gomb

A kedvezményt csak a webáruház indulása előtt szerezheted meg.
A Megbizhatobbat.hu webáruház indul: // visszaszámláló

Megbizhatobbat.hu: új webáruház, amely
 helyetted tesztel le minden terméket	Comment by Balázs: USP

A Megbizhatobbat.hunál végre nemcsak márka és ár alapján dönthetsz… hanem a letesztelt, kipróbált és bizonyított megbízhatóság szerint is.	Comment by Balázs: Az első mondat a többi webáruházzal szemben pozicionálja a Megbizhatobbat.hu oldalt: ez az oldal olyat tud, amit a többi nem.

A második mondat a célcsoport egyik ismert vágyát említi – azért, hogy elképzelhető legyen az első mondat. Mikor van szükségem arra, hogy megbízhatóság alapján keressek? Akkor, amikor mosógépvásárlásnál azt akarom, hogy 20 évig jó legyen.

A harmadik mondat picit megmutatja gyakorlat közben a USP-t.

Soha ne állj meg ott, hogy csak leírod, hogy mit csinál a terméked. Mindig mutasd be egy-egy példán, hogy miért jó ez, mikor lehet erre szükség.	Comment by Balázs: Akárhányszor nézed át, lesznek kevésbé sikerült mondatok. Ez kevésbé sikerült.

Tanulj meg együtt élni a hibáiddal, mert tökéletes szöveg nincs.

A publikált jobb, mint az asztalfiókban hagyott tökéletes.

Ezt úgy mondom, hogy az egyik, ha nem a legmaximalistább ember vagyok, akit ismersz.
Szeretnél egy olyan mosógépet, amely 20 évig mosógép marad?
Szűrd le tartósság szerint a gépeket és válogass!

Nem biztos, hogy a legdrágább mosógép a legjobb… 
de akkor melyik?	Comment by Balázs: Kezelt kifogás: „ha a legdrágábbat veszem, akkor az lesz a legtartósabb”.

Itt jövünk mi a képbe, mert a megbízhatóság a munkánk:	Comment by Balázs: Az egész webáruházat itt hitelesítjük. Honnan lehet azt bárkinek is tudni, hogy mi a megbízható és mi nem?
· 9 évnyi „garanciaszolgáltató” tudásunk van
· 13 000+ készülékjavításon és bevizsgáláson vagyunk túl
· És kézhez kapjuk a gyártók belső statisztikáit (mi hány év alatt megy tönkre)
Így kb. hónapra pontosan meg tudom neked mondani egy hűtőgépről, hogy milyen használat mellett hány évig bírja szervizelés nélkül.	Comment by Balázs: Ez fontos mondat, mert ismét lefordítjuk, hogy az előző bekezdések mit jelentenek. A sok tapasztalat AZT JELENTI, HOGY.
Mindezt a tapasztalatot föltöltjük neked a műszaki cikkekhez, és kereshetsz megbízhatóság szerint. Ez azt jelenti, hogy a megvásárolt műszaki termékekkel tudsz tervezni, és megúszod a garancia lejárta utáni „kellemetlen meglepetéseket” és „váratlan” elromlásokat.	Comment by Balázs: Ez is fontos mondat (minden mondatod legyen fontos), mert itt a „meg tudjuk mondani” előző bekezdést megerősítjük azzal, hogy nemcsak ismerjük a tartósságot, de ez neked mint ügyfélnek is elérhető lesz minden terméknél.

A bekezdés második mondata használja az „EZ AZT JELENTI, HOGY” átvezetést (használd te is), és az „elérhető neked a tudásunk” előző mondatot ismét élethelyzetre fordítja.

Figyeld meg, hogy minden mondat következik az előzőből, és az előző mondatot teszi érthetőbbé és elképzelhetőbbé.
Sőt már eleve csak a megbízhatónak ítélt termékeket vásárolhatod meg.	Comment by Balázs: Az egyik módja az értéknövelésnek a „but wait, there’s more”.

Először fölépíted a termék értékét annyira, hogy az már önmagában elég legyen az eladáshoz.

Majd egy hatalmas előnnyel megfejeled, és visszautasíthatatlan ajánlattá teszed.
Nekünk nem elég, ha a gyártó megbízhatónak mondja… Hát persze, hogy azt mondja!	Comment by Balázs: Ez egy könnyen elfogadható állítás. A célpiac erre rábólint, hiszen természetes, hogy a gyártó nem fogja azt mondani a saját termékére, hogy az nem annyira megbízható.

Ugyanakkor ez még finom. Én is azt mondom a termékeinkre, hogy az jó. Nincs itt hibáztatás, de megvan a közös ellenségkép.

A közös ellenségkép célja nem az, hogy vérontás legyen és pocskondiázás – hanem az, hogy bebizonyítsd, hogy te érdeked, missziód, hitvallásod és mindened alapján is az ügyfeled mellett állsz.
Évekig teszteljük, nyüstöljük, javítgatjuk… megnézzük a romlási statisztikákat… és ha úgy ítéljük meg, hogy jó a termék, csak akkor kerülhet ki a Megbizhatobbat.hu polcaira.	Comment by Balázs: Az üzenet az, hogy csak a megbízható termék kerülhet ki a polcra. Ennek hitelesítése pedig a mondat első fele: teszteljük, statisztikát nézünk stb.

Kérd el az 5% „örökkedvezményedet” (csak indulás előtt lehet)	Comment by Balázs: Ismét, ismét, ismét.	Comment by Balázs: Ismét scarcity.

Csatlakozz hozzánk indulás előtt, és minden műszaki cikkre 5% tartós kedvezményt kapsz.	Comment by Balázs: Nemcsak az alcímben, de itt is megjelenik a 2 kulcsüzenet: indulás előtt, 5% kedvezmény
[e-mail cím]
Minden legyen olcsóbb 5%-kal // gomb	Comment by Balázs: Amikor azt mondom, hogy a gombbal kommunikáld a célkonverzió értékét, akkor erre gondolok.

Rossz gomb: elküldöm, feliratkozom stb.

Jó gomb: Minden legyen olcsóbb 5%-kal
„Legrosszabb esetben” lesz talonban egy kedvezményed, amit nem használsz fel (mert nem kötelező).	Comment by Balázs: Kockázatcsökkentő elem: tudom, hogy a felhasználók egy része nemhogy felhasználni nem fogja a kedvezményét, de emlékezni se fog rá. Nekem is tucatnyi oldalon van regem, és egy-egy kósza hírlevélből értesülök, hogy jé, ide feliratkoztam régen.

Ez a mondat a „kockázatmentes, és semmit nem veszíthetsz” üzenetet takarja, csak épp a projekthez alakítva.
Az ajánlat csak az indulásig él!	Comment by Balázs: Számoltad, hogy hanyadszorra tér vissza az, hogy csak az indulásig kérheted a kedvezményt?
A Megbizhatobbat.hu mindjárt indul: //visszaszámláló
(Ha eddig nem jelentkezel, akkor kimaradsz a kedvezményből.)

